《寄赠李邦良应聘修两浙志》
明代·王慎中

霸王开列国，牛女直扬州。兴废伤千古，人文著九流。

才高宜可作，众体莫能雠。赫矣雄图地，居然载笔游。

赞词无下士，馆谷有诸侯。迹访虞巡始，书从越绝修。

劳思应夙夜，托志在春秋。成将藏禹穴，待取好书求。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。